Iced Earth

Iced Earth er et amerikansk power metal-band dannet lørdag 14. juli 1984 som kombinerer innflytelser fra power metal, thrash metal og progressiv metal.

 Historie 
Iced Earth ble dannet under navnet Purgatory av låtskriver og rytmegitarist Jon Schaffer i Florida i 1984. Han er det eneste medlemmet som har vært med siden begynnelsen, og et fåtall av musikerne har vært med i mer enn noen få år, med en ny oppstilling på hvert eneste studioalbum.

Etter et par år med navnet Purgatory skiftet de navn til Iced Earth. Før Iced Earth skulle spille inn sitt andre studioalbum i 1991, ba Jon Schaffer vokalisten Gene Adam trene stemmen sin for å kunne håndtere vokalen på det kommende albumet bedre. Da Adam nektet, ble han erstattet med John Greely.

John Greely mente at siden han var vokalisten og frontfiguren i bandet burde han også få mest penger, og under en Europa-turné med Blind Guardian i 1992 kom han med rasistiske bemerkninger på scenen. Schaffer tok han med til konsentrasjonsleir for å vise ham hvor ille jødene hadde det under andre verdenskrig, men istedenfor å vise medlidenhet gjorde han narr av en jødisk mann som ba.Metal-Archives: Iced Earth additional info Straks Europa-turneen var over, ble Greely sparket fra bandet.

Deres neste vokalist Matt Barlow, skulle imidlertid vise å være et langtidsmedlem. I perioden 1994 til 2003 var han vokalist på samtlige fire studioalbum som ble gitt ut. Han forlot Iced Earth i 2003 for å bli politibetjent ved sikkerhetsdepartementet i Georgetown.Blabbermouthnet: «Vocalist MATT BARLOW Leaves ICED EARTH!» , publisert 2. juni 2003, sist sjekket 4. august 2007 Barlow hadde gått lei av å bare spille i et band og ønsket å forfølge et ønske om å jobbe i politiet.

Samme år forlot Tim «Ripper» Owens Judas Priest da Rob Halford returnerte. Tim Owens ble så det nye faste medlemmet av Iced Earth og i 2004 ga de ut albumet The Glorious Burden. Iced Earth jobber for tiden med deres to neste studioalbum. Framing Armageddon (Something Wicked Part 1), er ventet å komme i september 2007 og Something Wicked Part 2 (med arbeidstittelen Revelation Abomination) er ventet å komme våren 2008.Details for upcoming new releases: "Overture of the Wicked", "Framing Armageddon", and "Revelation Abomination." Publisert 17. mars 2007 

13. april 2007 gjorde det tyske rocke-bladet Rock Hard det kjent at eks-vokalist Matt Barlow hadde returnert til heavy metal-verden i det dansk-amerikanske power metal-bandet Pyramaze.

Iced Earth startet sin Something Wicked European Tour 2007 på Sweden Rock i juni, og 22. oktober spilte Iced Earth på Rockefeller i Oslo med Turisas.

I desember 2007 returnerte Matt Barlow, og Tim «Ripper» Owens var nødt til å forlate Iced Earth. Kort tid etter at dette ble kjent ble bassisten Dennis Hayes fjernet fra bandbiografien, noe som kan bety at bandet har funnet eller skal finne en ny bassist.

 Musikken 
Musikken til Iced Earth blir ofte beskrevet som Iron Maiden kombinert med 80-tallets thrash metal.

Tekstene til Iced Earth handler ofte om temaer som historie og teologi, fantasy, hevn og lidelse. Tre av deres studioalbum har vært konseptalbum. Night of the Stormrider tar for seg historien om en mann som blir lurt av religion, og hevner seg på menneskeheten, The Dark Saga er basert på tegneserie-figuren Spawn og Horror Show er basert på grøsserklassikere. The Glorious Burden er i stor grad basert på historiske hendelser og slag.

Iced Earth er kjent for å avslutte cd-en med et episk stykke, ofte en trilogi. Burnt Offerings avsluttes med den 16 minutter lange Dante's Inferno, som henter inspirasjon fra den guddommelige komedie. The Dark Saga, Something Wicked This Way Comes og The Glorious Burden avsluttes alle med en trilogi. Den mest markante av disse er Gettysburg-trilogien på The Glorious Burden som varer i 31 minutter. Sangene tar for seg en dag i slaget ved Gettysburg hver, og bandet hadde leid inn et helt orkester og trommekorps til opptakene.

 Medlemmer 
 Dagens medlemmer 
 Matthew Barlow – Vokal (1994-2003, 2007 - 2011)
 Jon Schaffer – Gitar (1984–)
 Troy Seele – Gitar (2007 - 2016)
 Freddie Vidales – Bass (2008 - 2012)
 Brent Smedley – Trommer (1996-1997, 1998-1999, 2006 - 2013, 2015-)

 Tidligere medlemmer 
 Vokalister 
 Gene Adam (1984–1991)
 John Greely (1991–1992)
 Tim «Ripper» Owens (2003–2007)

 Gitarister 
 Bill Owen (1984–1987)
 Randall Shawver (1988–1998)
 Larry Tarnowski (1998–2003)
 Ralph Santolla (2003–2004)
 Ernie Carletti (2006)
 Tim Mills (2006–2007)

 Bassgitarister 
 Richard Bateman (1984–1986)
 Dave Abell (1987–1996)
 Keith Menser (1996)
 Steve DiGiorgio (2000–2001)
 James MacDonough (1996-2000, 2001-2004)
 James «Bo» Wallace (2006–2007)
 Dennis Hayes (2007)

 Keyboardister 
 Rick Risberg

 Trommeslagere 
 Greg Seymour (1984–1989)
 Mike McGill (1989–1991)
 Rick Secchiari (1991–1992)
 Rodney Beasley (1992–1995)
 Mark Prator (1995-1996, 1997-1998)
 Richard Christy  (2000–2004)
 Bobby Jarzombek (2004–2006)

 Diskografi 
ÅrTittelPlateselskapLine-up1990Iced EarthCentury MediaJon Schaffer, Gene Adam, Randall Shawver, Dave Abell og Mike McGill1991Night of the StormriderCentury MediaJon Schaffer, John Greely, Randall Shawver, Dave Abell og Richey Secchiari1995Burnt OfferingsCentury MediaJon Schaffer, Matt Barlow, Randall Shawver, Dave Abell og Rodney Beasley1996The Dark SagaCentury MediaJon Schaffer, Matt Barlow, Randall Shawver, Dave Abell og Mark Prator1998Something Wicked This Way ComesCentury MediaJon Schaffer, Matt Barlow og James MacDonough2001Horror ShowCentury MediaJon Schaffer, Matt Barlow, Larry Tarnowski og Richard Christy2004The Glorious BurdenSPV/SteamhammerJon Schaffer, Tim Owens, Ralph Santolla, James MacDonough og Richard Christy2007Framing Armageddon (Something Wicked Part 1)SPV/SteamhammerJon Schaffer, Tim Owens, Troy Seele, Dennis Hayes, Brent Smedley2008Revelation Abomination (Something Wicked Part 2)SPV/SteamhammerJon Schaffer, Tim Owens, Troy Seele, Dennis Hayes, Brent Smedley

 Referanser 

 Eksterne lenker 



 Iced Earths offisielle MySpace-side


Kategori:Thrash metal-band fra USA
Kategori:Power metal-band fra USA
Kategori:Band etablert i 1985